Валянціна Генадзеўна Кулік

Валянці́на Гена́дзеўна Кулі́к (нар. ) — беларускі юрыст, суддзя.

 Біяграфія 
Нарадзілася 15 студзеня 1960 года.

З 23 студзеня 1997 года працавала суддзёй Вярхоўнага Суда Рэспублікі Беларусь. 27 верасня 2012 года была прызначана на гэтую пасаду бестэрмінова.

У снежні 2025 года вызвалена ад пасады суддзі Вярхоўнага Суда ў сувязі з выхадам у адстаўку.

 Дзейнасць 
Разглядала шэраг спраў, звязаных з дзейнасцю грамадзянскай супольнасці і палітычнымі рэпрэсіямі ў Беларусі.
 У 2005 годзе палічыла законным афіцыйнае папярэджанне Міністэрства юстыцыі ў адрас Незалежнага інстытута сацыяльна-эканамічных і палітычных даследаванняў.
 У 2008 годзе пакінула ў сіле рашэнне Мінюста аб адмове ў рэгістрацыі руху «За Свабоду».
 У 2010 годзе адмовіла заснавальнікам партыі Беларуская Хрысціянская Дэмакратыя ў іску супраць Мінюста, прызнаўшы нерэгістрацыю партыі законнай.
 У верасні 2012 года не задаволіла скаргу Аляксандра Мілінкевіча, які спрабаваў дамагчыся рэгістрацыі ў якасці кандыдата ў дэпутаты Палаты прадстаўнікоў.
 У 2020 годзе адмовіла ва ўзбуджэнні справы па заяве Віктара Бабарыкі супраць Цэнтральнай выбарчай камісіі за адмову ў рэгістрацыі яго кандыдатам у прэзідэнты.
 Пакінула без задавальнення скаргу Беларускай асацыяцыі журналістаў на папярэджанне Мінюста.
 Разглядала справу аб ліквідацыі праваабарончага цэнтра «Вясна».

 Санкцыі 
Знаходзіцца ў санкцыйных спісах некаторых краін.

 Крыніцы 

Катэгорыя:Юрысты Беларусі
Катэгорыя:Суддзі Беларусі
Катэгорыя:Нарадзіліся 15 студзеня
Катэгорыя:Нарадзіліся ў 1960 годзе
Катэгорыя:Асобы, звязаныя з палітычнымі рэпрэсіямі ў Беларусі (з 2020 года)